বর্ডার-গাভাস্কার ট্রফি

**বর্ডার-গাভাস্কার ট্রফি** ভারত ও অস্ট্রেলিয়ার মধ্যকার টেস্ট ক্রিকেট সিরিজের নাম। সাম্প্রতিক বছরগুলোয় এ টেস্ট সিরিজটি স্বল্প ব্যবধানে জয় অথবা তুমুল উত্তেজনাপূর্ণ অবস্থায় ড্রয়ে পরিণত হয়েছে। বর্তমানে এ সিরিজটি আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার অংশ হিসেবে বিভিন্ন সময়ের ব্যবধানে পরিচালিত হচ্ছে। কোন কারণে সিরিজ ড্র হলে শিরোপা ধারক দলের কাছেই থাকে। দশ হাজার টেস্ট রান সংগ্রাহক ও দলীয় অধিনায়কদ্বয় - অস্ট্রেলিয়ার অ্যালান বর্ডার ও ভারতের সুনীল গাভাস্কারের নাম অনুসারে এ ট্রফির নামকরণ করা হয়েছে।

## ইতিহাস
১৯৯৬-৯৭ মৌসুমে প্রথমবারের মতো বর্ডার-গাভাস্কার ট্রফি ভারতে অনুষ্ঠিত হয়। এতে স্বাগতিক ভারত ১-০ ব্যবধানে সিরিজ জয় করে। ১৯৯৯-২০০০ মৌসুমে অস্ট্রেলিয়া ৩-০ ব্যবধানে সিরিজ জয়ের মাধ্যমে প্রথম ট্রফি জয় করে। এরপর থেকেই উভয় দল পালাক্রমে ট্রফিটি নিজেদের করে নিচ্ছে। কিন্তু স্টিভ ওয়াহ’র নেতৃত্বাধীন অস্ট্রেলিয়া দল ভারতে ট্রফি লাভে সক্ষমতা দেখায়নি। ২০০৪-০৫ মৌসুমে নিয়মিত অধিনায়ক রিকি পন্টিংয়ের আঘাতজনিত কারণে অ্যাডাম গিলক্রিস্ট চূড়ান্ত টেস্টে জয়ের মাধ্যমে ২-১ ব্যবধানে সিরিজ জয় করে। ২০০৭-০৮ মৌসুমে অস্ট্রেলিয়ার মেলবোর্ন ও সিডনিতে চার টেস্ট সিরিজের প্রথম দুই টেস্ট জয়ের ফলে ট্রফি নিজেদের করে রাখে। ২০১০ সালে ২-০ ব্যবধানে ভারত সিরিজ জয় করে। ২০১১-১২ মৌসুমে ৪-০ ব্যবধানে সিরিজ জয় করে ও ২০০৭-০৮ মৌসুমের পর প্রথমবারের মতো নিজেদের করায়ত্ব করে। ২০১২-১৩ মৌসুমে ৪-০ ব্যবধানে হোয়াইটওয়াশ করে ট্রফি পুণরুদ্ধার করে।

## প্রেক্ষাপট
বর্ডার-গাভাস্কার ট্রফি প্রবর্তনের পূর্বে ভারত ও অস্ট্রেলিয়া ১৯৪৭ থেকে ১৯৯৬ সাল পর্যন্ত ৪৯ বছরে ৫০বার একে-অপরের বিপক্ষে প্রতিদ্বন্দ্বিতায় অবতীর্ণ হয়। উভয় দলের সফর অ্যাশেজের ন্যায় নির্ধারিত ছিল না। ১০-১৫ বছরের ব্যবধানে দেশ সফর করতো। ঐ ৫০-টেস্টে অস্ট্রেলিয়া ২৪বার ও ভারত ৮বার জয় করে। বাদ-বাকী ১ টেস্ট টাই হয় ও ১৭ টেস্ট নিষ্প্রাণ ড্রয়ে পরিণত হয়। নিম্নবর্ণিত সফরগুলো নিয়মিত আকারে অনুষ্ঠিত হয়।

* ১৯৪৭-৪৮ ভারত ক্রিকেট দলের অস্ট্রেলিয়া সফর (৫ টেস্ট)
* ১৯৫৬-৫৭ অস্ট্রেলিয়া ক্রিকেট দলের ভারত সফর (৩ টেস্ট)
* ১৯৫৯-৬০ অস্ট্রেলিয়া ক্রিকেট দলের ভারত সফর (৫ টেস্ট)
* ১৯৬৪-৬৫ অস্ট্রেলিয়া ক্রিকেট দলের ভারত সফর (৩ টেস্ট)
* ১৯৬৭-৬৮ ভারত ক্রিকেট দলের অস্ট্রেলিয়া সফর (৪ টেস্ট)
* ১৯৬৯-৭০ অস্ট্রেলিয়া ক্রিকেট দলের ভারত সফর (৫ টেস্ট)
* ১৯৭৭-৭৮ ভারত ক্রিকেট দলের অস্ট্রেলিয়া সফর (৫ টেস্ট)
* ১৯৭৯-৮০ অস্ট্রেলিয়া ক্রিকেট দলের ভারত সফর (৬ টেস্ট)
* ১৯৮০-৮১ ভারত ক্রিকেট দলের অস্ট্রেলিয়া সফর (৩ টেস্ট)
* ১৯৮৫-৮৬ ভারত ক্রিকেট দলের অস্ট্রেলিয়া সফর (৩ টেস্ট)
* ১৯৮৬-৮৭ অস্ট্রেলিয়া ক্রিকেট দলের ভারত সফর (৩ টেস্ট)
* ১৯৯১-৯২ ভারত ক্রিকেট দলের অস্ট্রেলিয়া সফর (৫ টেস্ট)

## প্রচার মাধ্যম
**অস্ট্রেলিয়ায় অনুষ্ঠিত খেলা:** অস্ট্রেলিয়ায় নাইন নেটওয়ার্ক ও এবিসি রেডিও। ভারতে ইএসপিএন স্টার স্পোর্টস, অল ইন্ডিয়া রেডিও।
**ভারতে অনুষ্ঠিত খেলা:** ভারতে ফক্স স্পোর্টস এশিয়া, ডিডি ন্যাশনাল,  অল ইন্ডিয়া রেডিও। অস্ট্রেলিয়ায় নাইন নেটওয়ার্ক, ফক্স স্পোর্টস ও এবিসি রেডিও।

## ফলাফল

## পরিসংখ্যান

* *আকাশী নীল রঙে যখন ভারতে অনুষ্ঠিত হয়েছে। হলদে রঙে যখন অস্ট্রেলিয়ায় অনুষ্ঠিত হয়েছে। *

## ম্যাচ পরিচালক

* *আকাশী নীল রঙে যখন ভারতে অনুষ্ঠিত হয়েছে। হলদে রঙে যখন অস্ট্রেলিয়ায় অনুষ্ঠিত হয়েছে। *

## তথ্যসূত্র

## বহিঃসংযোগ

* http://content.cricinfo.com/indvaus2008/content/current/series/345666.html
* http://content.cricinfo.com/australia/engine/series/60755.html
* http://www.leisuremartini.com/india-australia-cricket-rivalry-border-gavaskar-trophy/ 

বিষয়শ্রেণী:টেস্ট ক্রিকেট প্রতিযোগিতা
বিষয়শ্রেণী:ক্রিকেট পুরস্কার ও র‌্যাঙ্কিং
বিষয়শ্রেণী:আন্তর্জাতিক ক্রিকেটে ভারত
বিষয়শ্রেণী:আন্তর্জাতিক ক্রিকেটে অস্ট্রেলিয়া
বিষয়শ্রেণী:ক্রিকেটে প্রতিপক্ষ